

**102/3**



**KISWAHILI**

**KARATASI YA 3**

**FASIHI**

**MUDA: Saa 2 ½**

**JULAI/AGOSTI 2021**

**KIDATO CHA NNE**

JINA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_NAMBARI\_\_\_\_\_\_\_\_\_\_\_\_\_\_\_\_\_\_\_

TAREHE \_\_\_\_\_\_\_\_\_\_\_\_\_

**MAAGIZO**

1. Jibu maswali manne pekee
2. Swali la kwanza ni la lazima
3. Maswali hayo mengine yachaguliwe kutoka sehemu zilizobaki; yaani B,C,D au E
4. Usijibu maswali mawili kutoka sehemu moja.

**SEHEMU A**

**LAZIMA -RIWAYA**

**CHOZI LA HERI- A. MATEI**

1. “Riwaya ya Chozi la Heri inaakisi uozo uliomo katika Jamii nyingi barani Afrika”

Thibitisha kauli hii kwa kurenjerea Riwaya (al 20)

**SEHEMU B**

**TAMTHILIA KIGOGO (P. KEA)**

1. “Do ! Do ! Simameni ! Simameni! leo kutanyesha mawe ! “
2. Eleza muktadha wa dondoo hili (al 4)
3. Fafanua mbinu za lugha zilizotumika katika dondoo hili (al 4)
4. Huku ukitoa mifano jadili hoja sita zinazodhihirisha jinsi mwanamke alivyosawiriwa katika Tamthilia ya kigogo (al 12)

**AU**

1. Kwa kuirejerea Tamthilia ya Kigogo eleza jinsi mwandishi alivyotumia mbinu ya Majazi

(al 20)

**SEHEMU C**

**HADITHI FUPI**

**TUMBO LISILOSHIBA NA HADITHI NYINGINE**

(A.Chokoko na D.Kayanda)

1. “Kwetu tunapigania mikono ielekee vinywani. Mzoea vya sahani, vya vigae haviwezii”
2. Eleza muktadha wa dondoo hili (al 4)
3. Tambua tamathali mbili za usemi zinazojitokeza katika dondoo hili (al 2)
4. Fafanua sifa nne za msemaji (al 4)
5. Jadili maudhui ya utabaka ukirejerea hadithi husika (al 10)

**AU**

1. Jadili maudhui ya usaliti katika hadithi;
2. Mapenzi ya kifaraurongo (al 10)
3. Mame Bakari (al 10)

**SEHEMU YA D**

**USHAIRI**

1. ***Soma shairi lifuatalo kisha uyajibu maswali.***

Mungu naomba subira, subira nayo imani   
 Imani iliyo bora, bora hapa duniani

Duniani mwa kombora, kombora nayo hiani  
 Hiani pamwe ukora wenye kuhini.

Kuhini kwenye kiburi, kiburi na ufidhulu   
 Ufidhuli wa kudhuri, kudhuri wangu muwili   
 Muwili hata kidari, kidari kuwa thakili   
 Thakili kisinawiri, kisinawiri misuli.

Misuli kuwa hafifu, hafifu kama muwele   
 Muwele wa hitilafu, hitilafi ya nduwele   
 Nduwele kutakilifu, kutakilifu milele   
 Milele kutoniafu, kutoniafu na vishale.

Vishale vinitomele, vitomele vikwato   
 Vikwato pia maole, maole kufanya mito   
 Mito ya matozi tele, tele mithili kitoto   
 Kitoto kilo vipele, vipele vyenye fiakuto.

Fukuto lanipa neno, neno hili kutamka   
 Kutamka wazi vino, vino subira kutaka   
 Kutaka imani mno, mno n'sipate wahaka   
 Wahaka wa matukano, matukano na mashaka.

Mashaka haya ya leo, leo yawe yarnepita   
 Yaniepita na vilio, vilia vipishe nyota   
 Nyota njema ingarao, ing'arao kunikita

Kunikita salamani, salamani nikadata.

**a)** Kwa nini nafsi neni inaomba subira na amani ? (alama 2)

**b)** Shairi hili ni la Bahari gani kwa kuzingatia : (alama 4)

i) Mpangilio wa maneno

ii) Mpangilio wa vina

**c)** Kwa kutokea mifano eleza mbinu mbili za lugha zilizotumika katika shairi. (alama 4)

**d)** Andika ubeti wa tatu kwa lugha nathari. (alama 4)

**e)** Kwa kutolea mifano, eleza jinzi uhuru wa kishairi ulivyotumiwa kutekeleza arudhi. (alama 6)

**AU**

1. **Soma shairi lifuatalo kisha ujibu maswali.**  **(alama 20)**

**Barabara.**

Barabara bado ni ndefu

Nami tayari nimechoka tiki   
Natamani kuketi

Ninyooshe misuli   
Nitulize akili

Lakini

Azma yanisukuma

Mbele ikinihimiza kuendelea   
Baada ya miinuko na kuruba   
Sasa naona unyoofu wake   
Unyoofu ambao unatisha zaidi.

Punde natumbukia katika shimo

Nahitaji siha zaidi ili kupanda tena   
Ghafla nakumbuka ilivyosema   
Ile sauti zamani kidogo

Kuwa tayari kupanda na kushuka.‖

Ingawa nimechoka

Jambo moja li dhahiri

Lazima niifuate barabara   
Ingawa machweo yaingia   
Nizame na kuibuka   
Nipande na kushuka.

Jambo moja nakumbuka: Mungu

Je, nimwombe tena? Hadi lini?

Labda amechoshwa na ombaomba zangu   
 Nashangaa tena!

Kitu kimoja nakiamini

Lazima niendelee kujitahidi kwa kila hatua mpya   
Nijikokote kuiandama hii barabara yenye ukungu   
Nikinaswa na kujinasua

Yumkini nitafika mwisho wake

Ikiwa wangu mwisho haitauwahi kabla.

***(Timothy Arege)***

**Maswali.**

(a) Taja na ueleze aina ya shairi hili. (alama 2)

(b) Eleza toni ya shairi hili. (alama 2)

(c) Fafanua dhamira ya shairi hili. (alama 2)

(d) Bainisha vipengele vifuatavyo vya kimtindo katika shairi hili. (alama 3)

(i) Tanakali za sauti

(ii) Mbinu rejeshi

(iii) Taswira

(e) Eleza umhimu wa maswali balagha katika shairi. (alama 2)

(f) Andika ubeti wa mwisho kwa lugha nathari. (alama 4)

(g) Eleza matumizi ya mistari mishata katika shairi hili. (alama 2)

(h) Eleza maana ya misamiati ifuatayo kama ilivyotumika katika shairi. (alama 3)

(i) Kuruba

(ii) Siha

(iii) Machweo

**SEHEMU E FASIHI SIMULIZI**

1. **Soma makala yafuatayo kisha ujibu maswali yaliyoulizwa.**

Hapo zamani za kale, Mungu alituma wajumbe wawili waende duniani. Wajumbe hawa ni Kinyonga na Mjusi. Kwanza alimtuma Kinyonga na kumwagiza akaseme “wanadamu hamtakufa.” Kinyonga alienda kwa mwendo wa kuduwaa, akasimama hapa na pale akila matunda ya miti. Kwa sababu ya hali hii alichelewa sana kufikisha ujumbe kwa binadamu.

Baada ya muda kupita, Mungu alimtuma Mjusi na ujumbe akaseme, “Mwanadamu sharti kufa.” Mjusi aliunyanyua mkia akafyatuka pu! Mbio akawahi duniani kabla ya kinyonga kuwasili. Kwa haraka alitangaza agizo kuu, “Wanadamu sharti kufa!” Akarejelea haraka kwa Mungu. Baada ya muda kinyonga naye akafika duniana na kutangaza, “Wanadamu hamtakufa!” Wanadamu wakapinga mara na kusema, “La! Tumeshapata ujumbe wa Mjusi, wanadamu sharti kufa! Hatuwezi kupokea tena neno lako! Basi kulingana na neno la mjusi, wanadamu hufa.



1. 
2. Tambua aina hii ya hadithi (al 2)
3. Toa sababu za jibu lako katika (a) i. (al 1)
4. Eleza sifa tatu zinazohusishwa na ngano za fasihi simulizi katika hadithi hii. (al 3)
5. Fafanua hulka mbili za Kinyonga kwa mujibu wa makala haya (al 2)
6. Hadithi hii ina umuhimu gani? (al 4)
7. Taja njia zozote nne za kukusanya kazi za fasihi simulizi (al 4)
8. Fafanua jinsi jamii ya kisasa inavyojaribu kuendeleza fasihi simulizi (al 4)